Naranxa (frutu) - Uiquipedia

# Naranxa (frutu)

### De Uiquipedia

  Nota: Si se refería al color, ver Naranxa

La naranxa ye una fruta cítrico comestible d'orixe asiáticu obtenía del naranxu dulce o Citrus × sinensis. Ye un hesperidiu carnosu de cubierta más o menos gruesa y endurecío, y el so pulgu ta ensamáu per dellos gaxos enllenos de zusmiu, que caltienen abonda vitamina C, flavonoides y aceites esenciales.

La naranxa ye un híbridu d'orixe yá antigu, dablemente ente pomelu, (citrus maxima) y mandarina (citrus reticulata).

La pallabra naranxa remana del sánscritu "narang" o del Idioma tamil. La fruta tien típicamente 11 pieces individuales, y nel idioma Tamil la pallabra "orangu" traduzse como "6 y 5", esto ye 11. Les naranxes orixináronse nel sureste asiáticu, na India, Vietnam o nel sureste de China. El frutu del Citrus sinensis ye denomáu "naranxa duce" para desemeyalu del frutu del Citrus aurantium, la naranxa amarguxa.

Ye más pequeña y duce qu'el pomelu o toronxa y más grande, magar que menos perfumáu, que la mandarina. Hai munches variedaes de naranxes, siendo la mayoría híbridos producíos dende les especies citrus maxima, citrus reticulata (mandarina) y citrus medica (cidrón).

La naranxa ye una de les frutes más consumíes en tol mundu y colléchase especialmente en rexones de clima templáu y húmedu.

## [editar] Producción

Según FAOSTAT, los mayores productores mundiales (en tonelaes) en 2005 yeren:

1. | Brasil | 17,804,600 tonelaes.
2. | Estaos Xuníos | 8,393,276 tonelaes.
3. | Méxicu | 4,112,711 tonelaes.
4. | India | 3,100,000 tonelaes.
5. | China | 2,412,000 tonelaes.
6. | España | 2,294,600 tonelaes.
7. | Italia | 2,201,025 tonelaes.
8. | Irán | 1,900,000 tonelaes.
9. | Exiptu | 1,789,000 tonelaes.
10. | Pakistán | 1,579,900 tonelaes.

## [editar] Información nutricional

Naranxa (frutu) Valores nutricionales por 100g[1]
agua: 86,75 g | cenizas: 0,44 g | frebes: 2,4 g | valor enerxéticu: 47 kcal
carbohidratos: 11,75 g | zucres: 9,35 g | proteínes: 940 mg | lípidos: 120 mg
Oligoelementos
potasio: 181 mg | calcio: 40 mg | fósforo: 14 mg | magnesio: 10 mg
hierro: 100 µg | zinc: 70 µg | cobre: 45 µg | sodio: 0 mg
Vitamines
vitamina C: 53,2 mg | vitamina B1: 87 µg | vitamina B2: 40 µg | vitamina B3: 282 µg
vitamina B5: 250 µg | vitamina B6: 60 µg | vitamina B9: 0 µg | vitamina B12: 0 µg
vitamina A: 225 UI | retinol: 0 µg | vitamina E: 0,18 µg | vitamina K: 0 µg
Ácidos grasos
saturaos: 15 mg | mono-insaturaos: 23 mg | poli-insaturaos: 25 mg | colesterol: 0 mg

1. ↑ Fonte: USDA Nutrient Database, Release 19 (2006), NDB No: 09200 (Oranges, raw, all commercial varieties)

Retrieved from "http://ast.wikipedia.org../../../n/a/r/Naranxa_%28frutu%29.html"

Categoría: Cítricos

##### Views

- Artículu
- Discusión
- Revisión actual

##### Buscar

##### Otres llingües

- English
- Español
- Français